pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พาณิชย์เร่งพัฒนาบุคลากรในยุคประเทศไทย 4.0
วันอังคารที่ 13 มิถุนายน 2560
พาณิชย์เร่งพัฒนาบุคลากรในยุคประเทศไทย 4.0
นางอภิรดี ตันตราภรณ์ รัฐมนตรีว่าการกระทรวงพาณิชย์ เปิดเผยว่า กระทรวงพาณิชย์ให้ความสําคัญถึงการพัฒนาบุคลากร ซึ่งเป็นทรัพยากรที่สําคัญในการขับเคลื่อนประเทศเข้าสู่ประเทศไทย 4.0 จึงได้มีการ   จัดอบรมพัฒนาบุคลากรภายในกระทรวงอยู่เสมอ
เพื่อให้บุคลากรมีความรู้และสามารถปรับตัวให้ทันต่อการเปลี่ยนแปลง เพื่อยกระดับการทํางานของภาครัฐให้มีประสิทธิภาพ ปฏิบัติงานได้สอดคล้องกับนโยบายของรัฐบาล และภารกิจของกระทรวงพาณิชย์ ซึ่งเป็นหนึ่งในกลไกการขับเคลื่อนและเพิ่มศักยภาพทางเศรษฐกิจของประเทศ
ที่ผ่านมาในปี 2560 กระทรวงพาณิชย์ได้จัดอบรมเพื่อพัฒนาบุคลากรภายในกระทรวงมาแล้ว 17 หลักสูตร ซึ่งแต่ละหลักสูตรมุ่งเน้นพัฒนาบุคลากรอย่างรอบด้าน โดยเฉพาะด้านเศรษฐกิจการค้า เช่น หลักสูตรนักการค้าการพาณิชย์สําหรับพาณิชย์จังหวัด : นักรบเศรษฐกิจรุ่นใหม่ โครงการอบรมเชิงปฏิบัติการ Organic Training Program สําหรับข้าราชการสํานักงานพาณิชย์จังหวัด เป็นต้น และต่อไปในอีก 3 เดือนข้างหน้า กระทรวงพาณิชย์ก็ยังคงจัดทําหลักสูตรเพื่อพัฒนาบุคากรอย่างต่อเนื่องอีก 4 หลักสูตร ได้แก่
พาณิชย์พัฒนา หลักสูตร “การพัฒนาภาวะผู้นําเพื่อเพิ่มประสิทธิภาพในการบริหาร” ที่มี
วัตุประสงค์เพื่อพัฒนาและส่งเสริมบุคลากรขององค์กรให้เป็นผู้นําและผู้แทนขององค์กรที่มีวิสัยทัศน์ มีสมรรถภาพและขีดความสามารถสูง ตลอดจนมีภาพลักษณ์ที่น่าจดจํา เป็นผู้สร้างและผู้นําการเปลี่ยนแปลงที่มีพร้อมทั้งด้านความรู้และการบริหารจัดการสําหรับทําหน้าที่ผู้แทนองค์กรในระดับจังหวัด และเป็นผู้มีขีดความสามารถในการแข่งขันมิติต่างๆ ในระดับสากล รวมถึงส่งเสริมการสร้างเครือข่ายผู้บรหารในหน่วยงานที่มีมิติงานด้านการค้าการพาณิชย์และใช้เป็นโอกาสในการแลกเปลี่ยนประสบการณ์
นักบริหารการพาณิชย์ระดับกลาง รุ่นที่ 2-3 ที่มีวัตุประสงค์เพื่อเตรียมความพร้อมข้าราชการก่อนเข้าสู่ตําแหน่งประเภทอํานวยการ เสริมสร้างความรู้ความเข้าใจ มุมมอง ทักษะและประสบการณ์ในหน้าที่ความรับผิดชอบและสร้างกาตระหนักรู้ถึงความสําคัญในการปฏิบัติงานในฐานะผู้บริหารและเป็นแบบอย่างที่ดี
นักบริหารการพาณิชย์ระดับต้น รุ่นที่ 3-4 ที่มีวัตุประสงค์เพื่อพัฒนาความรู้ ทักษะและสมรรถภาพเบื้องต้นของการเป็นนักบริหารระดับต้นให้กับข้าราชการผู้ทําหน้าที่ผู้นําหรือหัวหน้า สร้างความตระหนักถึงหน้าที่ในการพัฒนาต้นเอง พัฒนางานและการทํางานร่วมกับผู้อื่น พฒนาทัศนคติ ค่านิยมโดยมุ่งเน้นคุณธรรมจริยธรมมและผลสพมฤท์ถึงประชาชน เสริมสร้างความสัมพันธ์ ความสามัคคีรหว่างกันและเพิ่มพูนความรู้ด้านการพาณิชย์
โครงการฝึกอบรมข้าราชการบรรจุใหม่ หลักสูตร “ข้าราชการที่ดี” รุ่นที่ 3 ที่มีวัตุประสงค์เพื่อให้ข้าราชการบรรจุใหม่มีความรู้ความเข้าใจถึงบทบาทภารกิจของกระทรวง ปลูกฝังปรัชญาการเป็นข้าราชการที่ดี เสริมสร้างคุณลักษณะที่พึงประสงค์ของข้าราชการยุคใหม่ สร้างความคุ้นเคยและแลกเปลี่ยนความรู้
รัฐบาลไทย-ข่าวทำเนียบรัฐบาล-รมว.สธ.ให้โรงพยาบาลในเขตสุขภาพที่ 6 พัฒนาคุณภาพบริการ รองรับระเบียงเศรษฐกิจพิเศษภาคตะวันออก
วันจันทร์ที่ 5 กุมภาพันธ์ 2561
รมว.สธ.ให้โรงพยาบาลในเขตสุขภาพที่ 6 พัฒนาคุณภาพบริการ รองรับระเบียงเศรษฐกิจพิเศษภาคตะวันออก
รัฐมนตรีว่าการกระทรวงสาธารณสุข ตรวจเยี่ยมเขตบริการสุขภาพที่ 6 ให้โรงพยาบาลทุกแห่งพัฒนาคุณภาพบริการพร้อมดูแลสุขภาพประชาชน แรงงาน และนักท่องเที่ยง ตามนโยบายระเบียงเศรษฐกิจพิเศษภาคตะวันออกของรัฐบาล
วันนี้ (5 กุมภาพันธ์ 2561) ที่โรงพยาบาลระรัฐมนตรีว่าการกระทรวงสาธารณสุข ตรวจเยี่ยมเขตบริการสุขภาพที่ 6 ให้โรงพยาบาลทุกแห่งพัฒนาคุณภาพบริการพร้อมดูแลสุขภาพประชาชน แรงงาน และนักท่องเที่ยง ตามนโยบายระเบียงเศรษฐกิจพิเศษภาคตะวันออกของรัฐบาลยอง จ.ระยอง ศาสตราจารย์ คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วยนายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์ภายหลังตรวจเยี่ยมเขตบริการสุขภาพที่ 6 ว่า รัฐบาลได้กําหนดให้ 3 จังหวัดภาคตะวันออก ได้แก่ ชลบุรี ระยอง ฉะเชิงเทรา เป็นพื้นที่ระเบียงเศรษฐกิจพิเศษภาคตะวันออก (Eastern Economic Corridor : EEC) กระทรวงสาธารณสุข จึงได้จัดทําแผนพัฒนาด้านสาธารณสุขระยะ 5 ปี (พ.ศ.2560-2564) รองรับนโยบายดังกล่าว เพื่อดูแลสุขภาพประชาชน แรงงาน และนักท่องเที่ยว ที่คาดว่าจะเพิ่มขึ้นอย่างรวดเร็วจาก 2.8 ล้านคน เป็น 13 ล้านคนในอีก 10 ปีข้างหน้า ตั้งเป้าหมายพัฒนาให้เป็นเมืองแห่งความสมดุลของสถานที่ทํางานและที่พักอาศัย โดยมีโรงพยาบาลคุณภาพ ประชาชนและคนวัยทํางานปลอดภัย นักท่องเที่ยวเข้าถึงบริการ
รัฐมนตรีว่าการกระทรวงสาธารณสุขกล่าวต่อว่า ในการพัฒนาระยะ 3 ปีแรก (ปี 2560-2562) เน้นพัฒนาโครงสร้างพื้นฐานประกอบด้วย การพัฒนาศูนย์ความเป็นเลิศด้านการแพทย์และสาธารณสุข และศักยภาพการให้บริการด้านอาชีวเวชศาสตร์และเวชศาสตร์สิ่งแวดล้อมที่เป็นเลิศสอดคล้องกับบริบทของอุตสาหกรรมในพื้นที่ การพัฒนาระบบบริการรองรับการขยายตัวของประชากรและแรงงาน โดยจะเพิ่มเตียง 746 เตียง คลินิกอาชีวเวชศาสตร์ในโรงพยาบาลชุมชน 23 แห่ง หน่วยดูแลผู้ป่วยไฟไหม้น้ําร้อนลวก 30 เตียง และเพิ่มห้องผ่าตัด ไอซียู ไอซียูเด็ก ห้องฉุกเฉินคุณภาพ พัฒนาโรงพยาบาลระยองให้เป็นโรงพยาบาลเฉพาะทางด้านอาชีวเวชศาสตร์ เตรียมแผนจัดการภัยพิบัติและสาธารณภัยที่ครอบคลุม ทั้งการขนส่งทางอากาศ ทางบก และทางทะเล แผนรองรับสถานการณ์การระเบิด/รั่วของสารเคมี รังสี น้ํามัน พัฒนาระบบบริการปฐมภูมิ ส่งเสริมสุขภาพป้องกันโรค อนามัยสิ่งแวดล้อมและป้องกันภัยคุกคามอื่นๆ รวมทั้งการผลิตและฝึกอบรมบุคลากรสาขาอาชีวเวชศาสตร์และเวชศาสตร์สิ่งแวดล้อมอาทิ แพทย์ประจําบ้านสาขาอาชีวเวชศาสตร์และเวชศาสตร์สิ่งแวดล้อม พยาบาลเฉพาะทางอาชีวอนามัย เป็นต้น
นอกจากนี้ จะร่วมมือกับภาครัฐและเอกชน จัดทําแผนรองรับอุตสาหกรรมการแพทย์ (Medical Hub) และการท่องเที่ยวเชิงสุขภาพ (Medical Tourism) โดยใช้เทคโนโลยีระดับสูง มีศูนย์เชี่ยวชาญเฉพาะด้านเช่น ทันตกรรม ความงาม ห้องปฏิบัติการ สนับสนุนและกํากับมาตรฐานของธุรกิจบริการสุขภาพของโรงพยาบาลเอกชน สปา เนอร์สซิ่งโฮม ศูนย์ฟื้นฟูสมรรถภาพ และการท่องเที่ยวเชิงสุขภาพระยะยาว (Long Stay for Health) ให้ผ่านการรับรองคุณภาพและมาตรฐานระดับสากล
รัฐบาลไทย-ข่าวทำเนียบรัฐบาล-กระทรวงพลังงาน บำเพ็ญกุศลเพื่อถวายเป็นพระราชกุศลพระบาทสมเด็จพระปรมินทรมหาภูมิพลอดุลยเดช บรมนาถบพิตรเนื่องในวาระแห่งการสวรรคต 2 ปี
วันพฤหัสบดีที่ 11 ตุลาคม 2561
กระทรวงพลังงาน บําเพ็ญกุศลเพื่อถวายเป็นพระราชกุศลพระบาทสมเด็จพระปรมินทรมหาภูมิพลอดุลยเดช บรมนาถบพิตรเนื่องในวาระแห่งการสวรรคต 2 ปี
รัฐมนตรีว่าการกระทรวงพลังงาน นําคณะผู้บริหารระดับสูง ข้าราชการ และเจ้าหน้าที่ในสังกัดกระทรวงพลังงาน ร่วมทําบุญตักบาตรพระสงฆ์ 89 รูป เนื่องในวันพระราชพิธีทรงบําเพ็ญพระราชกุศลครบรอบ 2 ปี วันสวรรคตพระบาทสมเด็จพระปรมินทรมหาภูมิพลอดุลยเดช บรมนาถบพิตร
วันนี้ (11 ตุลาคม 2561) ดร.ศิริ จิระพงษ์พันธ์ รัฐมนตรีว่าการกระทรวงพลังงาน นําคณะผู้บริหารระดับสูง ข้าราชการ และเจ้าหน้าที่ในสังกัดกระทรวงพลังงาน ร่วมทําบุญตักบาตรพระสงฆ์ 89 รูป เนื่องในวันพระราชพิธีทรงบําเพ็ญพระราชกุศลครบรอบ 2 ปี วันสวรรคตพระบาทสมเด็จพระปรมินทรมหาภูมิพลอดุลยเดช บรมนาถบพิตร เพื่อถวายเป็นพระราชกุศล และน้อมรําลึกในพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช ที่ทรงอุทิศพระวรกายประกอบพระราชกรณียกิจซึ่งนํามายังประโยชน์สุขและความเจริญรุ่งเรืองแก่ประชาชนชาวไทยและประเทศชาติตลอดช่วงเวลาที่พระองค์ทรงครองราชย์ ณ บริเวณลานพระพรหม ศูนย์เอนเนอร์ยี่คอมเพล็กซ์
รัฐบาลไทย-ข่าวทำเนียบรัฐบาล-รัฐบาลยินดีราคาสินค้าเกษตรหลักปรับตัวสูงขึ้น พร้อมกำชับช่วยเหลือผลผลิตที่ยังมีปัญหา ยืนยันดูแลเกษตรกรและผู้มีรายได้น้อยต่อเนื่อง
วันอาทิตย์ที่ 24 มิถุนายน 2561
รัฐบาลยินดีราคาสินค้าเกษตรหลักปรับตัวสูงขึ้น พร้อมกําชับช่วยเหลือผลผลิตที่ยังมีปัญหา ยืนยันดูแลเกษตรกรและผู้มีรายได้น้อยต่อเนื่อง
รัฐบาลยินดีราคาสินค้าเกษตรหลักปรับตัวสูงขึ้น พร้อมกําชับช่วยเหลือผลผลิตที่ยังมีปัญหา ยืนยันดูแลเกษตรกรและผู้มีรายได้น้อยต่อเนื่อง
วันนี้ (24 มิ.ย. 61) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า เป็นเรื่องน่ายินดีที่ราคาสินค้าเกษตรหลักหลายชนิดปรับตัวเพิ่มสูงขึ้น ช่วยให้เกษตรกรมีกําลังซื้อมากขึ้น โดยราคาข้าวเปลือกหอมมะลิ ปัจจุบันอยู่ที่ตันละ 18,700 บาท เพิ่มจากเดิมตันละ 12,000 - 14,000 บาท เป็นราคาที่สูงสุดในรอบ 10 ปี ส่วนข้าวเปลือกเจ้าเฉลี่ยตันละ 8,000 บาท ซึ่งเป็นราคาที่เกษตรกรพึงพอใจ
นอกจากนี้ มันสําปะหลังราคา กก.ละ 3.20 บาท สูงสุดในรอบ 10 ปีเช่นเดียวกัน ส่วนข้าวโพดเลี้ยงสัตว์ ราคา กก.ละ 9.5 - 9.7 บาท ราคาหน้าโรงงานสูงกว่ากก.ละ 10 บาท และราคาปาล์มดิบขณะนี้เพิ่มขึ้นเป็น กก.ละ 4.20 บาทแล้ว
“สาเหตุที่ราคาสินค้าเกษตรปรับตัวสูงขึ้น ส่วนหนึ่งเกิดจากความพยายามของรัฐบาลในการแก้ปัญหา โดยเฉพาะการระบายข้าวที่ตกค้างนานปีจนหมดสต๊อก และยังชนะการประมูลขายข้าวให้กับต่างประเทศ รวมถึงการวางแผนคาดการณ์แนวโน้มตลาด เพิ่มช่องทางการตลาด และส่งออกไปตลาดใหม่ ๆ จึงช่วยให้สินค้ามีราคาดีขึ้น"
โฆษกประจําสํานักนายกรัฐมนตรีกล่าวอีกว่า รัฐบาลยังได้ผลักดันโครงการร้านค้าธงฟ้าประชารัฐช่วยร้านโชห่วยที่มีปัญหาให้ฟื้นตัวขึ้นมาได้ และยังใช้เป็นกลไกช่วยลดค่าครองชีพให้กับผู้ถือบัตรสวัสดิการแห่งรัฐ 11.4 ล้านคน เพิ่มจุดจําหน่ายสินค้าทั้งในชุมชนและห้างสรรพสินค้าขนาดใหญ่ และช่วยสร้างงานสร้างอาชีพให้กับผู้มีรายได้น้อยผ่านโครงการแฟรนไชส์สร้างอาชีพ เช่น ร้านอาหาร ร้านเสริมสวย แม่บ้านมืออาชีพ เป็นต้น
สําหรับการส่งออกสินค้าก็มีข่าวดีด้วยว่า ในช่วง 4 เดือนแรกของปีนี้ มีมูลค่าถึง 81,780 ล้านเหรียญสหรัฐ เพิ่มขึ้นร้อยละ 11.5 ซึ่งถือว่าสูงสุดในรอบ 7 ปี และรัฐบาลมั่นใจว่าจะผลักดันให้การส่งออกเป็นไปตามเป้าหมายที่ร้อยละ 8 ภายในปีนี้
"นายกฯ ได้กําชับไว้ว่า ขอให้หน่วยราชการและภาคเอกชนช่วยกันส่งเสริมสินค้าเกษตรที่ยังมีราคาตกต่ํา เช่น สับปะรด ให้มีราคาสูงขึ้น เหมือนกับผลไม้ประเภทอื่น โดยอาจรณรงค์ให้เกษตรกรมีตลาดขายตรงสู่ผู้บริโภค หรือใช้กลยุทธ์ทางการตลาดอื่น ๆ เข้ามาช่วยเหลือเกษตรกร พร้อมทั้งขอให้เกษตรกรปลูกพืชโดยคํานึงถึงความต้องการของตลาดและช่วงเวลาที่จะขายด้วย เพื่อไม่ให้สินค้าล้นหรือขาดตลาดทําให้ราคาสินค้าได้รับผลกระทบไปด้วย"
รัฐบาลไทย-ข่าวทำเนียบรัฐบาล-กระทรวงดิจิทัลฯ – กระทรวงการคลัง – กระทรวงการท่องเที่ยวฯ ร่วมปาฐกถาพิเศษ ในงาน ‘Thailand Transformation : รวมพลังทีมเศรษฐกิจรัฐบาล ร่วมเดินหน้าประเทศไทย’
วันพุธที่ 11 กันยายน 2562
กระทรวงดิจิทัลฯ – กระทรวงการคลัง – กระทรวงการท่องเที่ยวฯ ร่วมปาฐกถาพิเศษ ในงาน ‘Thailand Transformation : รวมพลังทีมเศรษฐกิจรัฐบาล ร่วมเดินหน้าประเทศไทย’
กระทรวงดิจิทัลฯ – กระทรวงการคลัง – กระทรวงการท่องเที่ยวฯ ร่วมปาฐกถาพิเศษ ในงาน ‘Thailand Transformation
p.p1 {margin: 0.0px 0.0px 6.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 6.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 6.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
span.s2 {font: 16.0px Arial; font-kerning: none}
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม ปาฐกถาพิเศษ ในหัวข้อ ‘ดิจิทัล ทรานส์ฟอร์มประเทศไทย’​ ภายในงาน ‘Thailand Transformation : รวมพลังทีมเศรษฐกิจรัฐบาล ร่วมเดินหน้าประเทศไทย’ ซึ่งเป็นงานเปิดตัวของ “Business Today” ณ โรงแรมแมริออท กรุงเทพฯ เมื่อวันที่ 9 กันยายน 2562 โดยมีรัฐมนตรีด้านเศรษฐกิจร่วมปาฐกถาพิเศษ ประกอบด้วย นายอุตตม สาวนายน รัฐมนตรีว่าการกระทรวงการคลัง ปาฐกถาพิเศษ ในหัวข้อ ‘ก้าวสําคัญทรานส์ฟอร์มประเทศไทย’ และนายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา ปาฐกถาพิเศษ ในหัวข้อ ‘ก้าวต่อไปของการท่องเที่ยวและกีฬา’ โดยมี พ.อ.สรรพชัย หุวะนันทน์ กรรมการผู้จัดการใหญ่ บริษัท กสท โทรคมนาคม จํากัด (มหาชน) และนางสุรางคณา วายุภาพ ผู้อํานวยการสํานักงานพัฒนาธุรกรรมทางอิเล็กทรอนิกส์ (องค์การมหาชน) เข้าร่วมรับฟัง สําหรับ Business Today เป็นหนังสือพิมพ์รายสัปดาห์ที่มีความแตกต่าง เพราะใช้ Big Data มาช่วยสนับสนุนข้อมูลข่าวสารที่เป็นประโยชน์ มีพันธมิตรที่อยู่ในวงการเทคโนโลยีดิจิทัลอีกหลายองค์กรที่เข้ามาร่วม ซึ่งเป็นหน่วยงานชั้นนําในเมืองไทย
*****************
รัฐบาลไทย-ข่าวทำเนียบรัฐบาล-ทส. จัดประชุมเสวนาวิชาการ "มิติใหม่ เหมืองแร่ไทย ครั้งที่ 2 : ก้าวใหม่จากนโยบายสู่การปฏิบัติ
วันจันทร์ที่ 11 กุมภาพันธ์ 2562
ทส. จัดประชุมเสวนาวิชาการ "มิติใหม่ เหมืองแร่ไทย ครั้งที่ 2 : ก้าวใหม่จากนโยบายสู่การปฏิบัติ
กระทรวงทรัพยากรธรรมชาติและสิ่งแวดล้อม โดยกรมทรัพยากรธรณี จัดประชุมเสวนาวิชาการ "มิติใหม่ เหมืองแร่ไทย ครั้งที่ 2 : ก้าวใหม่จากนโยบายสู่การปฏิบัติ" เพื่อเป็นเวทีให้ผู้ประกอบการเหมืองแร่ได้มาร่วมกันประกาศและลงนามในเจตนารมณ์การเป็นเหมืองแร่มีธรรมาภิบาลแ
ทส. จัดประชุมเสวนาวิชาการ "มิติใหม่ เหมืองแร่ไทย ครั้งที่ 2 : ก้าวใหม่จากนโยบายสู่การปฏิบัติ
กระทรวงทรัพยากรธรรมชาติและสิ่งแวดล้อม โดยกรมทรัพยากรธรณี จัดประชุมเสวนาวิชาการ "มิติใหม่ เหมืองแร่ไทย ครั้งที่ 2 : ก้าวใหม่จากนโยบายสู่การปฏิบัติ" เพื่อเป็นเวทีให้ผู้ประกอบการเหมืองแร่ได้มาร่วมกันประกาศและลงนามในเจตนารมณ์การเป็นเหมืองแร่มีธรรมาภิบาลและเป็นมิตรต่อสิ่งแวดล้อม
วันที่ 11 กุมภาพันธ์ 2562 พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ให้เกียรติเป็นประธานเปิดงานการประชุมเสวนาฯ และ กล่าวปาฐกถา หัวข้อ "ก้าวต่อไปเหมืองแร่ไทยเพื่อประชาชนและสังคมไทย" โดยในการประกอบกิจการเหมืองแร่ให้คํานึงถึงผลกระทบที่จะมีต่อสุขภาพ วิถีชีวิต และสิ่งแวดล้อมของประชาชนคนไทยและสังคมไทย จากนั้นได้มอบรางวัล Thailand Green & Smart Mining Awards ให้แก่ผู้ประกอบการเหมืองแร่ที่ได้รับรางวัล จํานวน 10 ราย ณ โรงแรมมิราเคิล แกรนด์ คอนเวนชั่น เขตหลักสี่ กรุงเทพมหานคร
กิจกรรมภายในงานครั้งนี้ นอกจากผู้ประกอบการเหมืองแร่ จํานวน 7 ราย ได้ร่วมกันประกาศและลงนามในเจตนารมณ์การเป็นเหมืองแร่มีธรรมาภิบาลและเป็นมิตรต่อสิ่งแวดล้อมแล้ว ภายในงานยังมีการเสวนาเรื่อง "ก้าวใหม่ของเหมืองแร่ไทยสู่ Green and Smart Mining" โดย ผู้ประกอบการเหมืองแร่ที่ได้รับรางวัลฯ และมีการจัดแสดงนิทรรศการการดําเนินกิจกรรมเหมืองแร่ของหน่วยงานภาครัฐ ภาคเอกชนที่เกี่ยวข้องอีกด้วย
รัฐบาลไทย-ข่าวทำเนียบรัฐบาล-ผู้บริหารกระทรวงอุตสาหกรรม นำทีมข้าราชการและเจ้าหน้าที่ บริการอาหาร ณ จุดบริการประชาชนของรัฐบาลโดยกระทรวงอุตสาหกรรม
วันพุธที่ 4 มกราคม 2560
ผู้บริหารกระทรวงอุตสาหกรรม นําทีมข้าราชการและเจ้าหน้าที่ บริการอาหาร ณ จุดบริการประชาชนของรัฐบาลโดยกระทรวงอุตสาหกรรม
ผู้บริหารกระทรวงอุตสาหกรรม นําทีมข้าราชการและเจ้าหน้าที่ บริการอาหาร ณ จุดบริการประชาชนของรัฐบาลโดยกระทรวงอุตสาหกรรม
รัฐบาลโดยกระทรวงอุตสาหกรรม จัดจุดให้บริการอํานวยความสะดวกแก่ประชาชนบริเวณท้องสนามหลวง จุดบริการที่ 6 หน้าโรงละครแห่งชาติ รอบที่ 1 (07.30น.) วันที่ 1 มกราคม 2560 นําทีมโดย นางเบญจมาพร เอกฉัตร์ รองเลขาธิการสํานักงานมาตรฐานผลิตภัณฑ์อุตสาหกรรม นายวิโรจน์โรจน์วัฒนชัย ผู้อํานวยการสถาบันเหล็กและเหล็กกล้าแห่งประเทศไทย นางกอบกุล กฤตผลชัย ผู้อํานวยการกองตรวจการมาตรฐาน 3 นายเอกนิติ รมยานนท์ ผู้เชี่ยวชาญเฉพาะด้านการมาตรฐานระหว่างประเทศ นางสาวรัชฎาธร กังวาลไกล ผู้เชี่ยวชาญด้านการรับรองระบบงาน พร้อมด้วยเจ้าหน้าที่จากสํานักงานมาตรฐานผลิตภัณฑ์อุตสาหกรรม บริการอาหารและเครื่องดื่ม แจกจ่ายแก่ทหาร ตํารวจ เจ้าหน้าที่ อาสาสมัคร และประชาชนที่มาร่วมถวายพระพรแด่สมเด็จพระเจ้าอยู่หัวมหาวชิราลงกรณ บดินทรเทพยวรางกูร โดยมีหน่วยงานหลัก คือ สํานักงานมาตรฐานผลิตภัณฑ์อุตสาหกรรมและสถาบันเหล็กและเหล็กกล้าแห่งประเทศไทย
รัฐบาลไทย-ข่าวทำเนียบรัฐบาล-เลื่อนตั๋วเครื่องบิน รถไฟ รถบัส ที่จองลั่วหน้าช่วงสงกรานต์ ไม่เสียค่าธรรมเนียม
วันจันทร์ที่ 23 มีนาคม 2563
เลื่อนตั๋วเครื่องบิน รถไฟ รถบัส ที่จองลั่วหน้าช่วงสงกรานต์ ไม่เสียค่าธรรมเนียม
วันเสาร์ที่ 21 มีนาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลประกาศงดวันหยุดสงกรานต์ ในวันที่ 13 - 15 เม.ย. 2563 โดยจะชดเชยให้ในช่วงเวลาที่เหมาะสม เพื่อลดความเสี่ยงการแพร่เชื้อไวรัสโคโรนา 2019 สําหรับประชาชนที่วางแผนเดินทางและซื้อบัตรโดยสารรถไฟ เครื่องบิน รถโดยสาร ของการรถไฟแห่งประเทศไทย /บริษัท ขนส่ง จํากัด /บริษัท การบินไทย จํากัด (มหาชน ) ในช่วงวันดังกล่าว สามารถเลื่อนวันเดินทางได้โดยไม่เสียค่าธรรมเนียม โดยประชาชาชนสามารถติดต่อสอบถามและรับบริการได้ที่ช่องทางจําหน่ายตั๋วแต่ละแห่ง ได้ตั้งแต่วันที่ 25 มี.ค. 2563 เป็นต้นไป
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​ผู้อำนวยการอาวุโสด้านกิจการเอเชีย สภาความมั่นคงแห่งชาติสหรัฐอเมริกา เข้าเยี่ยมคารวะ รัฐมนตรีประจำสำนักนายกรัฐมนตรี
วันจันทร์ที่ 18 มิถุนายน 2561
​ผู้อํานวยการอาวุโสด้านกิจการเอเชีย สภาความมั่นคงแห่งชาติสหรัฐอเมริกา เข้าเยี่ยมคารวะ รัฐมนตรีประจําสํานักนายกรัฐมนตรี
​ผู้อํานวยการอาวุโสด้านกิจการเอเชีย สภาความมั่นคงแห่งชาติสหรัฐอเมริกา เข้าเยี่ยมคารวะ รัฐมนตรีประจําสํานักนายกรัฐมนตรี
วันนี้ (18 มิ.ย. 2561) เวลา 11.00 น. นายแมทท์ พอททิงเจอร์ (Mr. Matt Pottinger) ผู้อํานวยการอาวุโสด้านกิจการเอเชีย สภาความมั่นคงแห่งชาติสหรัฐอเมริกา เข้าเยี่ยมคารวะนายกอบศักดิ์ ภูตระกูล รัฐมนตรีประจําสํานักนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญการหารือ ดังนี้
รัฐมนตรีประจําสํานักนายกรัฐมนตรีกล่าวต้อนรับผู้อํานวยการอาวุโสด้านกิจการเอเชีย สภาความมั่นคงแห่งชาติสหรัฐอเมริกา ในโอกาสเดินทางเยือนไทยในครั้งนี้ พร้อมกล่าวขอบคุณผู้อํานวยการอาวุโสสภาความมั่นคงแห่งชาติสหรัฐอเมริกาที่มีส่วนสําคัญในการส่งเสริมความสัมพันธ์และความร่วมมือระหว่างกันในช่วงที่ผ่านมา นอกจากนี้ ทั้งสองฝ่ายได้ย้ําเจตจํานงร่วมที่จะกระชับความสัมพันธ์ทวิภาคีอันยาวนานระหว่างกันที่ครอบคลุมทุกมิติ โดยสหรัฐอเมริกามองไทยเป็นประเทศที่มีบทบาทสําคัญในภูมิภาคทั้งในด้านความมั่นคงและเศรษฐกิจ
โอกาสนี้ ทั้งสองฝ่ายต่างแลกเปลี่ยนถึงแนวทางการความร่วมมือที่มีระหว่างกัน โดยสหรัฐอเมริกาเล็งเห็นความสําคัญของไทยในฐานะศูนย์กลางด้านการคมนาคมและโลจิสติกส์ของภูมิภาค และขณะนี้ สหรัฐอเมริกาได้ประกาศยุทธศาสตร์อินโด - แปซิฟิก ที่เน้นการสร้างความเชื่อมโยง ทั้งด้านความมั่นคงและการค้า และหวังว่าไทยจะเข้ามามีส่วนร่วม เพื่อขยายความร่วมมือที่มีอยู่ให้มีความหลากหลายและครอบคลุม ซึ่งรัฐมนตรีประจําสํานักนายกรัฐมนตรีกล่าวว่า ทั้งสองประเทศควรจะร่วมมือกันอย่างเข้มข้นขึ้น ทั้งในระดับทวิภาคี และระดับภูมิภาค เพื่อส่งเสริมซึ่งกันและกัน ด้วยการดึงศักยภาพ ความหลากหลาย และจุดแข็งที่แต่ละฝ่ายมีอยู่มาผนึกกําลังร่วมกัน โดยประเทศไทยมีนโยบายสําคัญ ทั้งการส่งเสริมการลงทุนในพื้นที่ EEC การพัฒนาโครงสร้างพื้นฐานต่าง ๆ เพื่อส่งเสริมให้ไทยเป็นศูนย์กลางการเชื่อมต่อของภูมิภาค ทั้งทางบก ทางทะเล และทางอากาศ ขอเชิญชวนภาครัฐและเอกชนสหรัฐอเมริกาเข้ามามีส่วนร่วมในโครงการสําคัญ ๆ ของรัฐบาลด้วย
ในช่วงท้าย ผู้อํานวยการอาวุโสด้านกิจการเอเชีย สภาความมั่นคงแห่งชาติสหรัฐอเมริกา ยืนยันจะสานต่อความสัมพันธ์และความร่วมมือกับไทยต่อไป โดยเฉพาะความร่วมมือด้านเศรษฐกิจและการค้าการลงทุน ซึ่งไทยขอให้สหรัฐอเมริกาเชื่อมั่นในความเป็นหุ้นส่วนทางเศรษฐกิจระหว่างไทยกับสหรัฐอเมริกา ที่ตั้งอยู่บนพื้นฐานของผลประโยชน์ร่วมกันที่เป็นธรรม
รัฐบาลไทย-ข่าวทำเนียบรัฐบาล-รมว.ศธ.หารือความร่วมมือด้านการศึกษากับ ออท.นิวซีแลนด์
วันอังคารที่ 6 พฤศจิกายน 2561
รมว.ศธ.หารือความร่วมมือด้านการศึกษากับ ออท.นิวซีแลนด์
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ ให้การต้อนรับและหารือความร่วมมือด้านการศึกษากับนายทาฮา แมคเฟอร์สัน (H.E. Mr Taha Macpherson) เอกอัครราชทูตนิวซีแลนด์ประจําประเทศไทย เมื่อวันศุกร์ที่ 2 พฤศจิกายน 2561
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ ให้การต้อนรับและหารือความร่วมมือด้านการศึกษากับนายทาฮา แมคเฟอร์สัน (H.E. Mr Taha Macpherson) เอกอัครราชทูตนิวซีแลนด์ประจําประเทศไทย เมื่อวันศุกร์ที่ 2 พฤศจิกายน 2561 ณ ห้องดํารงราชานุภาพ อาคารราชวัลลภ
รมว.ศึกษาธิการเปิดเผยว่า ได้ให้การต้อนรับเอกอัครราชทูตนิวซีแลนด์ฯ ในโอกาสเข้ารับตําแหน่งใหม่เมื่อเดือนสิงหาคม 2561 พร้อมหารือและแลกเปลี่ยนความคิดเห็นเกี่ยวกับพลวัตของโลก และแนวโน้มของประเทศในภูมิภาคอาเซียน โดยเฉพาะการเข้าสู่ยุคปฏิวัติอุตสาหกรรม 4.0
ในเรื่องของความร่วมมือด้านการศึกษาไทยและนิวซีแลนด์ได้สถาปนาความสัมพันธ์ทางการทูตมาตั้งแต่วันที่ 26 มีนาคม 2499 ซึ่งนิวซีแลนด์ให้ความสําคัญกับไทยในฐานะพันธมิตรมาอย่างยาวนาน โดยได้ดําเนินความร่วมมือด้านการศึกษา วิทยาศาสตร์ เทคโนโลยี นวัตกรรม เศรษฐกิจสร้างสรรค์ และด้านการเกษตร ในลักษณะทวิภาคีที่มีความโดดเด่น รวมทั้งสนับสนุนและร่วมจัดกิจกรรมในหลายส่วน อาทิ โครงการพัฒนาบุคลากรด้านทักษะทางภาษาอังกฤษฯ, จัดหลักสูตรร่วม (Dual Degree) ระหว่างสถาบันอุดมศึกษาไทย-นิวซีแลนด์, โครงการแลกเปลี่ยนภาษาและวัฒนธรรมฯ เป็นต้น
อย่างไรก็ตาม ขณะนี้นิวซีแลนด์เน้นการพัฒนาทักษะวิชาชีพที่ตอบโจทย์อุตสาหกรรมยุค 4.0 (FirstS-Curveและ New S-Curve) มากขึ้นเช่นกันจึงมีความสนใจที่จะจัดการเรียนการสอนสายวิชาชีพ เพราะแม้จะมีนักศึกษาไทยไปเรียนต่อที่นิวซีแลนด์ประมาณ 502 คน แต่ส่วนใหญ่ก็เรียนระดับสามัญ (Basic Education) เท่านั้น
นอกจากนี้ รมว.ศึกษาธิการ กล่าวในการหารือด้วยว่า ประเทศไทยมีความตื่นตัวเรื่องการจัดการเรียนการสอนสายอาชีวศึกษาให้ตอบโจทย์โลกและมีมาตรฐานระดับสากล โดยล่าสุดคณะกรรมการพัฒนาหลักสูตรอาชีวศึกษานานาชาติ ได้รับรองหลักสูตร Business and Technology Education Council (BTEC) ของ Pearson Education Limited แห่งสหราชอาณาจักร เพื่อเข้ามาจัดการเรียนการสอนในไทย ตั้งแต่ปีการศึกษา 2562 เริ่มใน 4 สถาบัน ได้แก่ มหาวิทยาลัยเทคโนโลยีราชมงคลกรุงเทพ หลักสูตรด้านช่างซ่อมบํารุงเครื่องบิน, สถาบันเทคโนโลยีพระจอมเกล้าเจ้าคุณทหารลาดกระบังและวิทยาลัยอาชีวศึกษาขอนแก่น หลักสูตรด้านการท่องเที่ยวและการบริการ และวิทยาลัยเทคโนโลยีจิตรลดา หลักสูตรด้านอิเล็กทรอนิกส์ ซึ่งจะมีการสร้าง Master Trainers จํานวน 1,000 คน เพื่อทําหน้าที่เป็น "ครูแม่ไก่" และเข้ารับการฝึกอบรมวิธีการสอนและเนื้อหาวิชาตามมาตรฐานของ BTEC ต่อไปด้วย
Written byนวรัตน์ รามสูต
Photo Creditยุทธพงศ์ เลือกกลั่นดี
Rewriterนวรัตน์ รามสูต
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงโซลให้ความช่วยเหลือคนไทยที่สนามบินอินชอน [กระทรวงการต่างประเทศ]
วันอาทิตย์ที่ 5 เมษายน 2563
สถานเอกอัครราชทูต ณ กรุงโซลให้ความช่วยเหลือคนไทยที่สนามบินอินชอน [กระทรวงการต่างประเทศ]
สถานเอกอัครราชทูต ณ กรุงโซลให้ความช่วยเหลือคนไทยที่สนามบินอินชอน
เมื่อวันที่ 4 เมษายน 2563 นายสุเมธ จุลชาต อัครราชทูต สถานเอกอัครราชทูต ณ กรุงโซล และเจ้าหน้าที่ได้ช่วยเหลือคนไทยที่ติดค้างในสนามบินอินชอน ประเทศเกาหลีใต้ โดยนําอุปกรณ์และของใช้ที่จําเป็นไปแจกจ่าย พร้อมช่วยประสานงานกับโรงแรมเพื่อจองห้องพัก รวมทั้ง กําลังเจรจาขอให้มีการเปิดห้องอาบน้ําให้คนไทยที่ต้องนอนพักบริเวณ transit area และขอให้สายการบิน Korean Air ดูแลผู้โดยสารโดยการออกบัตรขึ้นเครื่อง (boarding pass) เพื่อให้สามารถซื้อของในร้านปลอดภาษีได้
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 31 กรกฎาคม 2563
วันศุกร์ที่ 31 กรกฎาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 31 กรกฎาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 31 กรกฎาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 6 ราย เป็นผู้ที่เดินทางกลับจากต่างประเทศ (อียิปต์ 5 ราย, เนเธอร์แลนด์ 1 ราย) และเข้ารับการเฝ้าระวังกักตัวในสถานที่รัฐจัดให้ มีผู้ป่วยกลับบ้านได้ 14 ราย ทําให้มีผู้ป่วยกลับบ้านสะสม 3,125 ราย หรือคิดเป็นร้อยละ 94.41 ของผู้ป่วยทั้งหมด มีผู้ป่วย ที่ยังรักษาอยู่ในโรงพยาบาล 127 ราย หรือร้อยละ 3.84 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,310 ราย
นายแพทย์ธนรักษ์ ผลิพัฒน์ รองอธิบดีกรมควบคุมโรค ให้สัมภาษณ์ว่า สถานการณ์ในประเทศไทยขณะนี้ ผู้ติดเชื้อรายใหม่ยังเป็นผู้ที่เดินทางกลับจากต่างประเทศ โดยเฉลี่ย 5-6 รายต่อวัน ซึ่งประเทศไทยยังมีโอกาสพบผู้ติดเชื้อในประเทศรายใหม่ได้ เนื่องจากอาจมีผู้ป่วยที่ไม่แสดงอาการปะปนอยู่ในชุมชน, มีคนไทยเดินทางกลับจากต่างประเทศและเข้ากักตัวในสถานที่ที่รัฐจัดให้ หรือเกิดการลักลอบเข้าเมืองอย่างผิดกฎหมาย อย่างไรก็ตามหากพบผู้ติดเชื้อ ก็มีความพร้อมที่จะควบคุมการแพร่ระบาดของเชื้อให้อยู่ในวงจํากัด โดยนําบทเรียนจากต่างประเทศมาศึกษาเรียนรู้ และเตรียมการรับมือหากเกิดการติดเชื้อในประเทศในกรณีเดียวกัน และสื่อสารทําความเข้าใจให้กับประชาชนในความเสี่ยงที่อาจเกิดขึ้นได้
“การที่ทุกภาคส่วนในสังคมไทยมีความร่วมมืออย่างเข้มข้น ป้องกันการแพร่ระบาด ปฏิบัติตามมาตรการในการป้องกันโรคโควิด 19 อย่างต่อเนื่อง แม้จะมีผู้ป่วยเกิดขึ้นในประเทศ แต่ก็จะไม่ลุกลามใหญ่โต เราจะสามารถควบคุมป้องกันโรคได้ในระดับที่ดีและรวดเร็ว ช่วยลดโอกาสพบการระบาดในประเทศไทยได้อีกครั้ง หากมีความเสี่ยงต่ําหรือไม่มีเลย ก็จะสามารถช่วยให้เศรษฐกิจดําเนินไปได้” นายแพทย์ธนรักษ์ กล่าว
ขอเน้นย้ําองค์กร สถานประกอบการให้รักษามาตรการอย่างเข้มข้น เพื่อช่วยลดความเสี่ยงในการแพร่ระบาดให้ต่ําที่สุด สําหรับประชาชนยังคงต้องป้องกันตนเองให้เป็นนิสัย โดยสวมหน้ากากอนามัย/หน้ากากผ้า เว้นระยะห่าง หมั่นล้างมือ กินร้อน ใช้ช้อนกลางส่วนตัว และหลีกเลี่ยงการไปในสถานที่แออัด เพื่อลดโอกาสเสี่ยงที่จะสัมผัสเชื้อได้
************************ 31 กรกฎาคม 2563
******************************